Zarafshon, Nurafshon, Bekobod shaharlari va Xatirchi tumani IIB boshliqlari o‘zgardi

O‘zbekiston Ichki ishlar vazirligining hududiy tizimlarida rahbarlik lavozimlariga tayinlovlar amalga oshirildi. Bu haqda vazirlik matbuot xizmati xabar bermoqda.
Xabar berishlaricha, podpolkovnik Faxriddin Ergashev Navoiy viloyatining Zarafshon shahar ichki ishlar boshqarmasiga, podpolkovnik Ulug‘bek Asadov esa viloyatning Xatirchi tumani ichki ishlar bo‘limiga boshliq etib tayinlangan.
Ayni vaqtda, podpolkovnik Elmurod Sultonov Toshkent viloyatining Nurafshon shahar ichki ishlar bo‘limiga, podpolkovnik Mirali Sottiyev esa viloyatning Bekobod shahar ichki ishlar bo‘limiga boshliq etib tayinlangan.